Съобщение за инвестиционно предложение за „Цех за преработка на етерични маслени култури ˮ, с местоположение поземлен имот с идентификатор 67526.58.53 по КККР на с. Смилец, община Силистра
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

 Внесеното от възложителя „Кипком” ЕООД инвестиционно предложение за „Цех за преработка на етерични маслени култури ˮ, с местоположение поземлен имот с идентификатор 67526.58.53 по КККР на с. Смилец, община Силистра, попада в обхвата на т. 7 – Предприятия в хранителната промишленост, буква “а“ – „производство на растителни и животински масла и мазнини“ и буква “б“ – „пакетиране и консервиране на растителни и животински продукти“ от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС.

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони.

Възложителят е уведомен за действията, които трябва да предприеме с писмо на РИОСВ – Русе с изх. №  АО-5195-(2)/15.10.2021 г.
Копие на писмото е изпратено в Община Силистра и кметство с. Смилец.
